### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 20. marts 2024 har vedtaget Magistratens foranstående indstilling af 12. marts 2024, med følgende ændring fra Socialistisk Folkepartis byrådsgruppe til tredje afsnit i bilag 3: ” Rygeafvænningsprodukter, som er godkendt af Lægemiddelstyrelsen, er dog undtaget.” (Punktum) Den sidste delsætning slettet – ”så længe brugen af disse er forenelige med driften og ikke kan forveksles med almindelige tobaks- og nikotinprodukter.”

Danmarksdemokraternes byrådsgruppe og Gunner Hansen kunne ikke tiltræde indstillingen.

###

BESLUTNINGSFORSLAG FRA V, KF, SF OG RV

Byrådet beslutter at:

1. rygepolitik for medarbejdere revideres til en tobaks- og nikotinpolitik.

2. beslutning om røgfri arealer (inde +ude) udvides til at gælde alle nikotinprodukter

3. Beslutning om forbud mod salg af tobaksvarer fra kommunalt støttede arrangementer udvides til at gælde alle nikotinprodukter

Motivation

I [adresse] ønsker at vi at skabe en god by for alle. Vi forsøger hele tiden at skabe de bedst mulige rammer for, at medarbejdere og borgere kan være sunde og trives.

Fra rygepolitik til tobaks- og nikotinpolitik

Med rygepolitikken fra 2013 tog Byrådet i [adresse] et vigtigt skridt i dette arbejde ved at beslutte, at medarbejdere i [adresse] ikke måtte ryge i arbejdstiden. [adresse] var en af de første kommuner i landet til at indføre forbuddet, og dengang førte det mange diskussioner med sig. Siden da er langt de fleste kommuner fulgt med. Men med de nye produkter på markedet, som i høj grad har erstattet brugen af cigaretter, opleves rygepolitikken ikke længere som tidssvarende. Derfor foreslås det, at den nuværende rygepolitik revideres, så den også gælder de nye tobaks- og nikotinprodukter på markedet som f.eks. nikotinposer, e-cigaretter med og uden nikotin, snus, tyggetobak m.m. Ane Dam nikotinprodukter som f.eks. nikotinplastre og nikotintyggegummi skal fortsat ikke være omfattet af politikken.

I revideringen af tobaks- og nikotinpolitikken er der væsentligt at inddrage FMU, og sikre at alle medarbejdere tilbydes at deltage på ryge- eller nikotinstopkursus ved Folkesundhed [adresse].

Fra røgfri til tobaks- og nikotinfri arealer og salg af nikotinprodukter

I 2020 besluttede Byrådet at gøre en lang række udearealer røgfrie. Med samme argument som ovenfor foreslås det, at denne beslutning udvides til at gælde øvrige tobaks- og nikotinprodukter.

I 2007 vedtog Folketinget rygeloven, der forbød rygning på arbejdspladser, institutioner og skoler, kollektive transportmidler og indendørs lokaliteter, hvor der er offentlig adgang. Med samme argument som ovenfor foreslås det, at denne beslutning udvides til at gælde øvrige tobaks- og nikotinprodukter.

I 2018 besluttede Byrådet at forbyde salg af tobak ved kommunalt støttede arrangementer. Dette udvides til også at gælde de øvrige nikotinprodukter.

INDSTILLING FRA MAGISTRATSAFDELINGEN FOR SUNDHED OG OMSORG

Svar på forslag fra V, KF, SF og [adresse] om nikotinfri arbejdstid og arealer

### Resume

Byrådet behandlede den 20. december forslag fra Venstre, Konservative Folkeparti, Socialistisk Folkeparti og Radikale Venstre om nikotinfri arbejdstid og arealer.

Med forslaget (bilag 1) ønskes at sidestille kommunens regler for rygning med øvrig brug af nikotinprodukter. Konkret foreslås at:

rygepolitik for medarbejdere revideres til en tobaks- og nikotinpolitik.

beslutning om forbud mod salg af tobaksvarer fra kommunalt støttede arrangementer udvides til at gælde alle nikotinprodukter.

beslutning om røgfri arealer (inde +ude) udvides til at gælde alle nikotinprodukter.

Sundhed og Omsorg indstiller, at Byrådet godkender de to første initiativer. Udvidelse af rygeforbud på arealer afventer nærmere juridisk afklaring.

Byrådet ønskede, at Fælles MED Udvalget (FMU) blev inddraget inden Byrådet behandlede forslaget. Dette er sket den 23. januar 2024 (bilag 4).

### Beslutningspunkter

Det indstilles:

At 1) den reviderede tobaks- og nikotinpolitik (bilag 3) godkendes.

At 2) forbuddet mod salg af tobaksvarer til kommunalt støttede arrangementer udvides til at gælde alle nikotin-produkter.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 20-12-2023

Ron Petersen:

Fremsendes til Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 20. december 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 12-03-2024

Ron Petersen: 7

Fremsendes til [adresse] med bemærkning, at Magistraten i mødet den 12. marts 2024 anbefaler, at byrådet tiltræder Magistratsafdelingen for Sundhed og Omsorgs indstilling af 28. februar 2024.

Gunner Hansen tog forbehold.